พิ้งค์ (วงดนตรี)

พิ้งค์ (Pink) เป็นวงดนตรีหญิงล้วนวงแรก ภายใต้สังกัดอาร์เอส โปรโมชั่น เปิดตัวครั้งแรกเมื่อปีพ.ศ. 2545 กับอัลบั้ม "Pink" โดยมีสมาชิกรวม 5 คน ประกอบด้วยโมสต์ ธิราพรรณ์ วชิรเดชกุล (ร้อง, เบส), บีน วรชาต์ เล็กวิจิตรธาดา (ร้อง, กลอง), อ๊อบ ณีรนุชย์ เอี่ยมอารยา (กีตาร์), แยม สุดารัตน์ จิรายุทธเจริญสุข (กีตาร์) และ เอ กชพร รัตนจันทร์ (คีย์บอร์ด) โดยอัลบั้มชุดแรก เปิดตัวด้วยเพลงเร็วสไตล์ ป๊อป-พังค์ "โลกสีชมพู" ร้องโดยทุกคนในวง ซึ่งโดดเด่นที่นักดนตรีสามารถเล่นและร้องทุกคน และเพลงช้าสไตล์ ป้อป-ร็อค "เธอเป็นคนอย่างนี้ (ตั้งแต่เมื่อไหร่)" ร้องโดยโมสต์ ซึ่งมีสไตล์การนำเสนอที่มีเอกลักษณ์โดยเป็นที่รู้จักอย่างรวดเร็วในปี พ.ศ. 2545 และได้นักแสดงมิวสิกวิดีโอในกระแส ได้แก่เชียร์ ทิฆัมพร ฤทธิ์ธาอภินันท์ และไอซ์ อภิษฎา เครือคงคา ผู้ที่อยู่เบื้องหลังความสำเร็จและเป็นคุณครูที่ปรึกษา คือศิลปินร้อคในตำนาน คุณ นรินทร ณ บางช้าง

ต่อมาได้มีอัลบั้มชุดที่สอง เป็นอัลบั้มที่โมสต์ ธิราพรรณ์ วชิรเดชกุล ออกจากวงเพื่อศึกษาต่อ จึงเปลี่ยนให้ เอ้ ศิริมาศ ชื่นวิทยา เป็นนักร้องนำ และเพิ่มมือเบส 1 คน ได้แก่ ขวัญ ขวัญชนก พันธุระ ออกอัลบั้มในชื่อ "Ladies" วางแผงเมื่อปีพ.ศ. 2546 ซึ่งอัลบั้มชุดนี้ ประสบความสำเร็จอย่างสูง เพลง "ผู้หญิงลืมยาก" ฮิตติดชาร์ต และเป็นเพลงประจำตัวของวงพิ้งค์และเป็นเพลงประจำตัวของผู้หญิงที่ใครๆก็ร้องตามได้จนถึงปัจจุบัน

หลังจากนั้น วงพิ้งค์ก็ได้มีอัลบั้มต่าง ๆ มากมาย ไม่ว่าจะเป็น อัลบั้ม "In Love" อัลบั้ม "ไพเราะ เพราะ Pink" และอัลบั้มชุดสุดท้าย "รัก เลิก โกรธ หลง" ซึ่งอัลบั้มชุดสุดท้ายนั้น เป็นอีพีอัลบั้ม มีจำนวน 5 เพลง ซึ่งต่างจากอัลบั้มที่ผ่านมาของวงพิ้งค์ และ "เอ กชพร รัตนจันทร์" มือคีบอร์ดได้ถอนตัวจากวงไป

ปัจจุบัน วงพิ้งค์ไม่ได้มีผลงานกับทางค่ายแล้ว ซึ่งสมาชิกในวงได้แยกย้ายกันไปทำงานของตนเองแตกต่างกันไป

 ประวัติ 
 สมาชิกวง 
เอ้ - ศิริมาศ ชื่นวิทยา (ร้องนำ)
 วันเกิด : 13 พฤศจิกายน พ.ศ. 2523
 การศึกษา : ปริญญาตรี คณะวิทยาการจัดการ นิเทศศาสตร์ (โฆษณา) มหาวิทยาลัยราชภัฏสวนสุนันทา
 ผลงาน : มีส่วนร่วมในอัลบั้มชุดที่ 2 ถึงชุดสุดท้าย, แสดงมิวสิควีดีโอเพลง "เธอเปลี่ยนไป" ของ Syam ฯลฯ

บีน - วรชาต์ เล็กวิจิตรธาดา (กลอง / ร้องนำ) 
 วันเกิด : 25 พฤษภาคม พ.ศ. 2523
 การศึกษา : ปริญญาตรี คณะศิลปกรรมศาสตร์ เอกดนตรีสากล มหาวิทยาลัยราชภัฏสวนสุนันทา
 ผลงาน : มีส่วนร่วมในอัลบั้มชุดแรกถึงชุดสุดท้าย, ปัจจุบันไม่มีผลงานดนตรีและเบื้องหน้าใดๆ โดยเปิด Studio ถ่ายภาพของตนเอง

อ๊อบ - ณีรนุชย์ เอี่ยมอารยา (กีตาร์) 
 วันเกิด : 4 กุมภาพันธ์ พ.ศ. 2524
 การศึกษา : ปริญญาตรี คณะศิลปกรรมศาสตร์ (ดนตรีสากล) มหาวิทยาลัยราชภัฏสวนสุนันทา
 ผลงาน : มีส่วนร่วมในอัลบั้มชุดแรกถึงชุดสุดท้าย, ปัจจุบันไม่มีผลงานดนตรีและเบื้องหน้าใดๆ โดยทำธุรกิจส่วนตัว

แยม - สุดารัตน์ จิรายุทธเจริญสุข (กีตาร์) 
 วันเกิด : 15 มีนาคม พ.ศ. 2523
 การศึกษา : ปริญญาตรี ศิลปศาสตร์ (อุตสาหกรรมท่องเที่ยว) มหาวิทยาลัยราชภัฏจันทรเกษม
 ผลงาน : มีส่วนร่วมในอัลบั้มชุดแรกถึงชุดสุดท้าย, ปัจจุบันไม่มีผลงานดนตรีและเบื้องหน้าใดๆ โดยเป็นผู้นำทัวร์บริษัทแห่งหนึ่ง

ขวัญ - ขวัญชนก พันธุระ (เบส) 
 วันเกิด : 21 ตุลาคม พ.ศ. 2526
 การศึกษา : ปริญญาตรี คณะศิลปกรรมศาสตร์ (ดนตรีสากล) มหาวิทยาลัยราชภัฏจันทรเกษม
 ผลงาน : มีส่วนร่วมในอัลบั้มชุดที่ 2 ถึงชุดสุดท้าย, ปัจจุบันเล่นเบสในวง แบงค์ Cash,​ ปัจจุบันเป็นศิลปินภายใต้ชื่อวง​ "Indigo" ตำแหน่งมือเบส​ ผมงานเพลงที่สร้างชื่อเสียงได้แก่เพลง​ ถ้าฉันเป็นเขา,​ เพลง พัง และเพลง​ ​เส้นบางๆ

 อดีตสมาชิก 
โมสต์ - ธิราพรรณ์ วชิรเดชกุล (เบส / ร้อง) 
 วันเกิด : 2 มิถุนายน พ.ศ. 2525
 การศึกษา : ปริญญาตรี คณะนิเทศศาสตร์ เอกโฆษณา มหาวิทยาลัยอัสสัมชัญ และปริญญาตรี คณะศิลปะและการออกแบบ มหาวิทยาลัยรังสิต
 ผลงาน : มีส่วนร่วมในอัลบั้มชุดที่ 1, รางวัลนักดนตรีสาวหน้าใสจากการเข้ารอบ Hot wave music awards ปี 2543, ถ่ายแบบนิตยสารและแสดงมิวสิกวิดีโอ, ปัจจุบันไม่มีผลงานดนตรีและเบื้องหน้าใดๆ โดยทำงานเป็นผู้จัดการการตลาดดิจิทัลบริษัทเอกชนแห่งหนึ่ง
เอ - กชพร รัตนจันทร์ (คีย์บอร์ด) 
 วันเกิด : 2 มกราคม พ.ศ. 2527
 การศึกษา : ปริญญาตรี นิเทศศาสตร์ (วิทยุการกระจายเสียง และวิทยุโทรทัศน์) มหาวิทยาลัยธุรกิจบัณฑิตย์
 ผลงาน : มีส่วนร่วมในอัลบั้มชุดที่ 1 - ชุด 4, ปัจจุบันไม่มีผลงานดนตรีและเบื้องหน้าใดๆ

 ผลงาน 
 สตูลดิโออัลบั้ม 
 อัลบั้ม Pink สังกัดอาร์เอส วางแผง 2545 
 Pink (โลกสีชมพู)
 เธอเป็นคนอย่างนี้ (ตั้งแต่เมื่อไหร่)
 คนไม่เคยรู้จัก
 ผ้า (ยับ) พับไว้
 ของขวัญในวันลา
 ไม่ใช่ตุ๊กตา
 ฝุ่นของดาว
 ทำได้ลงคอ
 เดี๋ยวจะโดน (ไม่ใช่น้อย)
 ได้

 อัลบั้ม Ladies สังกัดอาร์เอส วางแผง 2546 
 ให้รักก็ได้ ให้ร้ายก็เป็น
 มีความสุข (บนความทุกข์ของใครรึเปล่า)
 ผู้หญิง...ลืมยาก
 เปลี่ยนใจก็ได้นะ
 กุลสตรี (ตามสมัยนิยม)
 คนแรก...ที่เท่าไหร่
 เธอไม่มีหัวใจ
 1 คน 2 ใจ กับ 1 ใจ 2 คน
 ที่บ้านไม่มีวิทยุ
 รับปากตัวเองแล้ว

 อัลบั้ม In Love สังกัดอาร์เอส วางแผง 2547 
 จากวันนั้นถึงวันนี้
 รักหนอรัก
 ตายทั้งเป็น
 ระทมรัก
 น่ารัก
 เขิน
 ให้
 เหนื่อย
 ห้องสีขาว
 ข่าวร้าย

 อัลบั้ม ไพเราะ เพราะ Pink สังกัดอาร์เอส วางแผง 2548 
 รักนะ เด็กโง่
 เริ่มจากร้อย
 สาธุ
 ไม่เสียใจที่ได้เป็น
 Katate Ok
 ขอบคุณที่ทิ้งกัน
 สัญชาตญาณคนเคยรัก
 ใน 7 วัน
 ทำให้รักทำไม
 เรื่องของวันพรุ่งนี้
 ให้เพราะรัก

 อัลบั้ม รัก เลิก โกรธ หลง สังกัดอาร์เอส วางแผง 2550 
 รัก เลิก โกรธ หลง
 คนลงเอย
 ผู้หญิงนิสัยไม่ดี
 รอวันเจ็บ
 เสียเพื่อนไปแต่ได้แฟน

 อัลบั้มพิเศษ 
 อัลบั้ม "เจ็บ 1 เพลงรักเจ็บลึกบาดอารมณ์" ขับร้องเพลง คิดถึง (ร่วมกับ เดอะซิส) (พ.ศ. 2546)
 อัลบั้ม "คิดถึงแม่" ขับร้องเพลง แม่เชื่อก็พอ (พ.ศ. 2548)
 อัลบั้ม "ลูกของพ่อ" ขับร้องเพลง ลูกของพ่อ (พ.ศ. 2549)

 อ้างอิง 
 เอ้ วงพิ้งค์ เท่ห์ เปรี้ยว เกิดสุด ๆ ใน ฮอร์โมน 2
 แหล่งข้อมูลอื่น 

 ประวัติวง พิ้งค์ (Pink)
 พิ้งค์ (Pink)

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดอาร์เอส
หมวดหมู่:กลุ่มดนตรีที่มีนักร้องนำเป็นผู้หญิง
หมวดหมู่:กลุ่มดนตรีหญิงล้วน